smcproject/ml-wiki-sentences huggingface dataset:
തന്റെ പത്തൊൻപതാമത്തെ വയസ്സിലാണ് യമകകാവ്യങ്ങളിൽ പ്രസിദ്ധമായ കാളിയമർദ്ദനം ഇദ്ദേഹം രചിയ്ക്കുന്നത്.
പ്രശസ്തകവി ഒ.എൻ.വി.കുറുപ്പ് ഇദ്ദേഹത്തിന്റെ രചനകളെ ഇപ്രകാരമാണ് വിലയിരുത്തുന്നത്.
"കുട്ടമത്തിന്റെ സംഗീതനാടകങ്ങൾ പുതിയ സങ്കേതങ്ങളോ അത്‌ഭുതശില്പവൈദഗ്ദ്ധ്യമോ ഒന്നും പ്രകാശിപ്പിയ്ക്കുന്നില്ല. പക്ഷേ അന്ന് നിലവിൽ ഉണ്ടായിരുന്ന സംസ്കൃതനാടകങ്ങളുടേയും തമിഴ്‌നാടകങ്ങളുടേയും രീതികളെ സമന്വയിപ്പിച്ചുകൊണ്ടുള്ള ലളിതവും സദസ്യരെ രസിപ്പിയ്ക്കാൻ പാകത്തിലുള്ളതുമായ ഒരു സങ്കേതമാണ് ഈ നാടകങ്ങളുടെ രചനയിൽ ഇദ്ദേഹം അവതരിപ്പിച്ചിരുന്നത്."
സംസ്കൃതനാടകസങ്കേതങ്ങളിൽ ചുവടൂന്നി, എന്നാൽ ഹിന്ദുസ്ഥാനി-ബിഹാക്, പാഴ്സി‌-തമിഴ് സംഗീതനാടകരംഗ-താളങ്ങളിൽ ഇദ്ദേഹം നാടകമെഴുതിയിരിയ്ക്കുന്നത്.
മലബാറിലെ ആസ്വാദകവൃന്ദത്തെ ഭക്തിയുടേയും വാത്‌സല്യത്തിന്റേയും ഔന്നത്യത്തിലെത്തിച്ച ഒരു സംഗീതനാടകം ആണ് ബാലഗോപാലൻ.
കൃതികൾ കാളിയമർദ്ദനം (യമകകാവ്യം) ദേവയാനീചരിതം (നാടകം 1911) വിദ്യാശംഖധ്വനി (നാടകം 1920) ബാലഗോപാലൻ (നാടകം 1923) അത്‌ഭുതപാരണ (നാടകം 1924) ഹരിശ്ചന്ദ്രചരിതം (നാടകം 1924) ധ്രുവമാധവം (നാടകം 1926) നചികേതസ്സ് (നാടകം 1927) ബാലഗോപാലൻ (ആട്ടക്കഥ) അമൃതരശ്മി (പത്തു ഭാഗങ്ങളിലായി സമാഹരിച്ച ഖണ്ഡ കവിതകൾ) ഇളം തളിരുകൾ (കുട്ടികൾക്കുള്ള കവിതകളുടെ സമാഹാരം) സുദർശനൻ (ആഖ്യായിക) മൂകാംബികാപുരാണം (സ്വതന്ത്ര പരിഭാഷ) കപിലോപാഖ്യാനം (സ്വതന്ത്ര പരിഭാഷ) യോഗവാസിഷ്ഠം (കൂട്ടു ചേർന്നുള്ള പരിഭാഷ) ശ്രീരാമകൃഷ്ണഗീത രാഷ്ട്രീയഗാനങ്ങൾ വേണുഗാനം (നാടകഗാനങ്ങൾ)
മലബാറിന്റെ സാഹിത്യമണ്ഡലത്തെ സ്വാധീനിച്ച രണ്ട് മഹാൻമാരാണ് മഹാകവി കുട്ടമത്തും വിദ്വാൻ പി.കേളുനായരും .
ചരിത്രത്തിൽ പ്രാധാന്യരെങ്കിലും വിസ്മൃതിയിൽ ആണ്ടുപോയിക്കൊണ്ടിരിയ്ക്കുന്നവരാണിവർ.
ഉത്തരകേരളത്തിലെ ഒരു തലമുറയെ സ്വാധീനിച്ചവരായിരുന്നു ഇവർ.
1941ൽ ചിറയ്ക്കൽ രാമവർമ്മ മഹാരാജാവ് മഹാകവിപ്പട്ടം നൽകി ആദരിച്ചു.
മാതൃഭൂമി പത്രാധിപരായിരുന്ന കേളപ്പനാണ് മഹാകവി എന്നാദ്യം ഇദ്ദേഹത്തെ വിശേഷിപ്പിച്ചത്.
ചിത്രങ്ങൾ കുട്ടമത്ത് കുന്നിയൂർ കുഞ്ഞിക്കൃഷ്ണക്കുറുപ്പ് ചെറുവത്തൂർ തിമിരിയിൽ കവിയുടെ പേരിലുള്ള സ്കൂൾ സ്കൂൾ മുറ്റത്തെ പ്രതിമ സ്കൂൾ മുറ്റം അവലംബം
മലയാളസംഗീതനാടകചരിത്രം, ഡോ.കെ.ശ്രീകുമാർ, കറന്റ് ബുക്സ് പബ്ലിഷേർസ്,തൃശ്ശൂർ അധിക വായനക്ക് മഹാകവി കുട്ടമ്മത്ത് ജീവിതവും കൃതികളും - പവനൻ, നാഷണൽ ബുക്ക് സ്റ്റാൾ, ജൂലൈ 1980 ↑
പവനൻ ഇംഗ്ലീഷ് വിലാസം https://ml.wikipedia.org/wiki/Pavanan
പ്രശസ്ത എഴുത്തുകാരനും യുക്തിവാദിയുമായിരുന്നു പവനൻ (പുത്തൻ വീട്ടിൽ നാരായണൻ നായർ) ( ഒക്ടോബർ 26 , 1925 - ജൂൺ 22 , 2006 ) .
1925 ഒക്ടോബർ 26 -ന് തലശ്ശേരിലെ വയലളം എന്ന സ്ഥലത്ത് കുട്ടമത്ത് കുന്നിയൂർ കുഞ്ഞിശ്ശങ്കരകുറുപ്പിന്റെയും വയലളയത്ത് പുത്തൻവീട്ടിൽ ദേവകിയുടെയും മകനായി ജനിച്ചു.
ആദ്യകാലത്ത് ഗുരുകുലസമ്പ്രദായത്തിലും പിന്നീട് നീലേശ്വരം രാജാസ് ഹൈസ്കൂളിലും, തലശ്ശേരി ബ്രണ്ണൻ കോളേജിലും പഠനം നടത്തി.
തുടർന്ന് സൈനികസേവനത്തിനിടയിൽ ഉപരിപഠനവും നടത്തി.
കവി പി. ഭാസ്കരനാണ് പി.വി. നാരായണൻ നായർ എന്ന പേര് പവനൻ എന്നാക്കി മാറ്റിയത് .
ഭാര്യ: പാർവ്വതി , മക്കൾ: രാജേൻ, സുരേന്ദ്രൻ, ശ്രീരേഖ.
അഞ്ചു വർഷത്തോളം അൾഷിമേഴ്സ് രോഗബാധിതനായി കിടന്ന പവനൻ 2006 ജൂൺ 22 ന് മരണമടഞ്ഞു.
ഇന്ത്യാ ഗവണ്മെന്റിന്റെ എമിരറ്റസ് ഫെലോഷിപ് ലഭിച്ചിട്ടുണ്ട്.
സോവിയറ്റ് ലാൻറ് നെഹ്രു അവാർഡ്(രണ്ടു തവണ), പുത്തേയൻ അവാർഡ്, വൈലോപ്പിള്ളി അവാർഡ്, വിടി ഭട്ടതിരിപ്പാട് സ്മാരക അവാർഡ്, മഹാകവി ജി സ്മാരക അവാർഡ്,കുറ്റിപ്പുഴ അവാർഡ് തുടങ്ങിയ പുരസ്കാരങ്ങൾ ലഭിച്ചിട്ടുണ്ട്.
കൃതികൾ സാഹിത്യ ചർച്ച പ്രേമവും വിവാഹവും നാലു റഷ്യൻ സാഹിത്യകാരൻമാർ പരിചയം യുക്തിവിചാരം മഹാകവി കുട്ടമ്മത്ത് ജീവിതവും കൃതികളും യുക്തിവാദത്തിന് ഒരു മുഖവുര ഉത്തരേന്ത്യയിൽ ചിലേടങ്ങളിൽ പവനന്റെ തിരഞ്ഞെടുത്ത പ്രബന്ധങ്ങൾ ആദ്യകാലസ്മരണകൾ അനുഭവങ്ങളുടെ സംഗീതം കേരളം ചുവന്നപ്പോൾ അവലംബം ↑ http://sify.com/news_info/malayalam/news/citynews/fullstory.php?id=14233109 ↑ ↑ http://thatsmalayalam.oneindia.in/news/2006/06/22/kerala-pavanan-obit.html%5Bപ്രവർത്തിക്കാത്ത+കണ്ണി%5D
മുണ്ടുപറമ്പ്‌ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
മലപ്പുറം ജില്ലയിലെ മുനിസിപ്പാലിറ്റികളിലൊന്നായ മലപ്പുറം മുനിസിപ്പാലിറ്റിയിൽപ്പെട്ട ഒരു പ്രദേശമാണ് മുണ്ടുപറമ്പ് .
ജില്ലാ തലസ്ഥാനമായ മലപ്പുറത്തുനിന്ന് മഞ്ചേരി റോഡിൽ 'മലയാള മനോരമ'സ്ഥിതി ചെയ്യുന്നിടം മുതൽ മലപ്പുറം ഗവ:കോളേജ് സ്ഥിതി ചെയ്യുന്ന സ്ഥലം വരെയുള്ള പ്രദേശമാണ് മുണ്ടുപറമ്പ്.
വരമക്കൽ മുണ്ടുപറമ്പിലെ ഒരു പ്രധാന പ്രദേശമാണ്.
വരമക്കൽ തച്ചഞ്ചേരി ഒരു പ്രധാന കുടുംബവും.
ഈ കുടുംബത്തിലായിരുന്നു വരമക്കൽ തച്ചഞ്ചേരി ഗോപിനാഥ്.
നക്ഷത്ര റസിഡൻസ് അസോസിയേഷൻ ഇവിടുത്തെ പ്രാദേശിക കൂട്ടായ്മയാണ്.
മുണ്ടുപറമ്പ് എന്ന പേര് ഈ സ്ഥലത്തിന് എങ്ങനെ വന്നു എന്നതിന് വ്യക്തമായ തെളിവുകളൊന്നുമില്ല.
തുണി നെയ്ത്തു കുടുംബങ്ങൾ (ചെട്ട്യാന്മാർ) മുണ്ടുപറമ്പിലും പരിസര പ്രദേശങ്ങളിലുമുണ്ടായിരുന്നു.
അവർ മുണ്ട് വിൽക്കാൻ വച്ചിരുന്ന പറമ്പ് എന്ന അർത്ഥത്തിലാണ് ഈ പേരു വന്നതെന്ന് സംശയിക്കാവുന്നതാണ്.
മുണ്ടുപറമ്പിലെ ജനസംഖ്യയിൽ കൂടുതലും മുസ്ലീങ്ങളാണ്.
ജാതി-ജന്മി വാഴ്ചക്കാലത്ത് മേൽജാതിക്കാരുടെ പീഡനം സഹിക്കവയ്യാതെ അവർണ വിഭാങ്ങളിൽ നിന്നു 'മതം മാറി' വന്നവരാണ് മുസ്ലീങ്ങൾ .
മുസ്ലീങ്ങൾ കഴിഞ്ഞാൽ ജനസംഖ്യയിൽ മുന്നിട്ടു നിൽക്കുന്നത് തിയ്യരാണ്.
പിന്നെയുള്ളത് പട്ടികജാതിയിൽപ്പെട്ട കണക്കൻ സമുദായക്കാരും നായന്മാരുമാണ്.
നമ്പൂതിരി കുടുംബങ്ങൾ മുണ്ടുപറമ്പിലില്ല.
മറ്റു സവർണ വിഭാഗങ്ങളുമില്ല.
തുണിനെയ്ത്തുകാരായ ചെട്ട്യാന്മാർ, ആശാരി, മൂശാരി, തട്ടാൻ തുടങ്ങിയ സമുദായക്കാരും കുറച്ചുണ്ട്.
സ്ഥലങ്ങളും സ്ഥാപനങ്ങളും
മലപ്പുറം ഗവ:കോളേജ്, 110 കെ.വി.സ്റ്റേഷൻ, ഫയർ സ്റ്റേഷൻ എന്നിവ സ്ഥിതി ചെയ്യുന്നത് മുണ്ടുപറമ്പിലാണ്.
ഇപ്പോൾ കോളേജ് സ്ഥിതി ചെയ്യുന്ന സ്ഥലത്തായിരുന്നു സിവിൽ സ്റ്റേഷൻ.
പിന്നീടിത് മലപ്പുറം കുന്നുമ്മലിലേക്ക് മാറ്റി.
ഗവ:കോളേജ് സ്ഥിതി ചെയ്യുന്ന പറമ്പ് 'പുലാടിപ്പറമ്പ്'എന്ന പേരിലാണറിയപ്പെട്ടിരുന്നത്.
കോളേജ് സ്റ്റോപ്പ് സ്ഥിതി ചെയ്യുന്ന സ്ഥലത്തെ 'പാറെട്ടിത്താത്തേ്യാടം-പാറവെട്ടി താഴ്ത്തിയ ഇടം'എന്നാണ് വിളിച്ചിരുന്നത്.
കെ.വി.സ്റ്റേഷൻ സ്ഥിതി ചെയ്യുന്ന സ്ഥലത്തിന് 'ഒയലേങ്ങൽ'എന്ന പേരിലാണ് അറിയപ്പെട്ടിരുന്നത്.
മുണ്ടുപറമ്പ് എം.എം.യു.പി.സ്‌കൂളാണ് മുണ്ടുപറമ്പിലെ ജനങ്ങൾക്ക് വിദ്യാഭ്യാസം നൽകിയത്.
മുണ്ടുപറമ്പിന്റെ വിദ്യാഭ്യാസ ചരിത്രത്തിൽ തലയെടുപ്പോടെ ഉയർന്നു നിൽക്കുന്ന ഒരു സ്ഥാപനമാണിത്.
ജില്ലാ ഹോമിയോ ആശുപത്രി, സർക്കാർ ജീവനക്കാർക്കുള്ള ക്വാർട്ടേഴ്‌സ് എന്നിവ മുണ്ടുപറമ്പിലാണ് സ്ഥിതി ചെയ്യുന്നത്. 'മലയാള മനോരമ'സ്ഥിതി ചെയ്യുന്ന സ്ഥലത്ത് മുമ്പ് 'ഡിലൈറ്റ്'എന്ന പേരിലുള്ള സിനിമാ ടാക്കീസുണ്ടായിരുന്നു; മലപ്പുറത്തെ രണ്ടാമത്തെ സിനിമാ ടാക്കീസ്.
ആ ഭാഗത്ത് റോഡ് 'റ'പോലെ വളഞ്ഞാണ് കിടക്കുന്നത്.
അവിടെ ഒരു ചോലയുമുണ്ടായിരുന്നു.
ഇതുകാരണം ഈ പ്രദേശത്തെ 'വളവിൽച്ചോല' എന്നാണ് വിളിച്ചു വന്നിരുന്നത്.
മുണ്ടുപറമ്പിന്റെ തെക്കു-കിഴക്കെ ഭാഗത്തുകൂടി കടലുണ്ടിപ്പുഴ ഒഴുകുന്നു.
പടഞ്ഞാറു ഭാഗം കോട്ടച്ചെരിച്ചിയും (കോട്ടക്കുന്നിന്റെ ചെരിഞ്ഞ ഭാഗം) ചെറാട്ടുകുഴിയും മേൽമുറിയുമാണ്.
വടക്കേ അതിർത്തിയിൽ മൂന്നാംപടിയും (ഇതു കോട്ടക്കുന്നിന്റെ ഒരു പടിയാണ്) തെക്കേ അതിർത്തിയിൽ കാട്ടുങ്ങലുമാണ്.
മുണ്ടുപറമ്പിന്റെ ജൈന-ബൗദ്ധ സംസ്‌കാരം
മുണ്ടുപറമ്പിലും ബുദ്ധമതാനുയായികൾ ധാരാളമുണ്ടായിരുന്നു.
ശ്രീബുദ്ധന് ശാസ്താവ് എന്നു പര്യായപദമുണ്ട്.
ശാസ്താവാണ് ചാത്തനായി ലോപിച്ചത്.
ദലിത്-പിന്നാക്ക ജനവിഭാഗങ്ങളുടെയും നായന്മാരുടെയും പൂർവ്വീകരായിരുന്നു ഈ ബുദ്ധമതാനുയായികൾ.
ചാത്തൻ, ചാപ്പൻ, ചാത്തു, ചാത്തുക്കുട്ടി(നായർ) തുടങ്ങിയ പേരുകൾ ഉപയോഗിക്കുന്നവരും ഉപയോഗിച്ചിരുന്നവരും ഈ വിഭാഗക്കാരാണല്ലോ.
ഗവ:കോളേജിന്റെ വടക്കു ഭാഗം 'കണക്കൻ ചാത്തൻകുണ്ട്' എന്ന പേരിലാണ് അറിയപ്പെട്ടിരുന്നത്. 'ചാത്തൻചിറ'എന്ന വീട്ടുപേരുള്ള കുടുംബങ്ങൾ മുണ്ടുപറമ്പിലുണ്ട്.
കൂടാതെ ഒരു 'ചാത്തൻ കുളവു'മുണ്ട്.
ഇതെല്ലാം മുണ്ടുപറമ്പിന്റെ ബൗദ്ധ പാരമ്പര്യത്തിന്റെ അടയാളങ്ങളാണ്.
മുണ്ടുപറമ്പിൽ ഒരു 'കണ്ണകി'യുമുണ്ട്. 'വളവിൽച്ചോല'സ്ഥിതി ചെയ്യുന്ന സ്ഥലത്തുകൂടി രാത്രി സഞ്ചരിക്കാൻ പലർക്കും ഭയമായിരുന്നു.
അവിടെ 'ഒറ്റമുലച്ചി'യുണ്ടെന്നാണ് പറയപ്പെട്ടിരുന്നത്.
ഈ 'ഒറ്റമുലച്ചി' ചിലപ്പതികാരത്തിലെ നായികയായ 'കണ്ണകി'യാണെന്നാണ് ചരിത്ര പഠിതാവുകൂടിയായ ഹോമിയോ ചികിത്സകനായ തോരപ്പ മുഹമ്മദ് (തോരപ്പ ബാപ്പുക്ക) അഭിപ്രായപ്പെടുന്നത്.
ബുദ്ധ-ജൈന സംസ്‌കാരങ്ങൾക്ക് മുമ്പുണ്ടായിരുന്ന പ്രാചീന സംസ്‌കാരം മുണ്ടുപറമ്പിലും നിലനിന്നിരുന്നുവെന്നതിനും തെളിവുകളുണ്ട്.
മുണ്ടുപറമ്പിൽ നിന്നു നന്നങ്ങാടികൾ കണ്ടെടുത്തിട്ടുണ്ട്.
ബി.സി. 12-ാം നൂറ്റാണ്ടിനു ശേഷമാണ് ഇരുമ്പിന്റെ ഉപയോഗം തുടങ്ങുന്നത്.
നന്നങ്ങാടികളിൽ നിന്നു ഇരുമ്പുകൊണ്ടുണ്ടാക്കിയ ആയുധങ്ങൾ കണ്ടെടുത്തിട്ടുണ്ട്.
ഇത് മുണ്ടുപറമ്പിന്റെ മഹാശിലാ സ്മാരക കാലഘട്ട സംസ്‌കാരത്തെയാണ് സൂചിപ്പിക്കുന്നത്.
മുണ്ടുപറമ്പിന്റെ കലാ-സാംസ്‌കാരിക-കായിക പാരമ്പര്യം
മലപ്പുറത്തിന്റെ ഫുട്‌ബോൾ ജ്വരം മുണ്ടുപറമ്പിനെയും ബാധിച്ചിട്ടുണ്ട്.
ഫുട്‌ബോൾ കളിയിലേക്ക് ഒട്ടേറെ കളിക്കാരെ മുണ്ടുപറമ്പ് സംഭാവന ചെയ്തിട്ടുണ്ട്.
ആദ്യ കാല താരങ്ങളായ പലരും മൺമറഞ്ഞു.
മുണ്ടുപറമ്പിലെ മുനിസിപ്പൽ കൗൺസിലർകൂടിയായിരുന്ന സി.എച്ച്.അബു, അകാലത്ത് മൺമറഞ്ഞ ഒതുക്കുപാറ മൊയ്തീൻ എന്നിവർ ഇക്കൂട്ടത്തിൽപ്പെടും.
നാടകക്കമ്പക്കാർ ഏറെയുണ്ടായിരുന്നു മുണ്ടുപറമ്പിൽ.
മുണ്ടുപറമ്പ് യുവകലാ സമിതി മുണ്ടുപറമ്പിലെ പ്രധാനപ്പെട്ട കലാ-സാംസ്‌കാരിക സംഘടനയായിരുന്നു.
യുവകലാ സമിതി മുണ്ടുപറമ്പിലും മറ്റു പ്രദേശങ്ങളിലുമായി ഒട്ടേറെ നാടകങ്ങൾ അവതരിപ്പിച്ചിട്ടുണ്ട്.
പി.കെ.കുഞ്ഞാലൻ ഹാജി, കാരത്തൊടി രവി,എൻ.
വി.മുഹമ്മദാലി, കപ്പൂര് ലത്തീഫ്, പി.കൃഷ്ണൻ, മച്ചിങ്ങൽ അലവിക്കുട്ടി, പി.ഭാസ്‌കരൻ, ശങ്കരനാരായണൻ മലപ്പുറം തുടങ്ങി ഒട്ടേറെ നാടക നടന്മാർക്ക് മുണ്ടുപറമ്പ് ജന്മം നൽകിയിട്ടുണ്ട്.
ഇതിൽ പി.കെ.കുഞ്ഞാലൻ ഹാജി മൺമറഞ്ഞു.
എൻ.വി.മുഹമ്മദലി, കപ്പൂര് ലത്തീഫ് എന്നിവർ നാടക സംവിധായകരുമായിരുന്നു.
നടിമാർ ഇല്ലായിരുന്നു.
മലപ്പുറത്തെ സരോജിനിയായിരുന്നു യുവകലാ സമിതിയുടെ സ്ഥിരം നടി.
ഈ നടി പിന്നീട് നാടക നടനായ പി.കൃഷ്ണന്റെ ഭാര്യയായി.
പാട്ടുകാർ വട്ടത്തിലിരുന്ന് കോളാമ്പിയിൽ വിശറികൊണ്ട് താളത്തിൽ കൊട്ടിയുള്ള 'കോളാമ്പിപ്പാട്ട്'കലാകാരന്മാർ മുണ്ടുപറമ്പിൽ ധാരാളമുണ്ടായിരുന്നു.
മാപ്പിളമാരുടെ കല്യാണ വീടുകളിലാണ് ഈ കലാരൂപം അവതരിപ്പിച്ചിരുന്നത്.
ഈ കലാരൂപം ഇപ്പോൾ മൺമറഞ്ഞു.
ജില്ലയുടെ ചില ഭാഗങ്ങളിൽ ഇതിനെ പുന:രുജ്ജീവിപ്പിച്ചു വരുന്നുണ്ട്.
ഇപ്പോൾ ജീവിച്ചിരിക്കുന്ന കോളാമ്പിപ്പാട്ടു കലാകാരനായ കൂത്രാടൻ ഹംസ ഹാജിയിൽ നിന്ന് വിവരങ്ങൾ ശേഖരിച്ച് ഈ കലാരൂപത്തെക്കുറിച്ച് ശങ്കരനാരായണൻ മലപ്പുറം 2005 മാർച്ച് ലക്കം 'പച്ചക്കുതിര' മാസികയിൽ ലേഖനമെഴുതിയിരുന്നു.
അര നൂറ്റാണ്ടുമുമ്പത്തെ കളികളിൽ പലതുമിന്ന് രംഗമൊഴിഞ്ഞു.
ലാണ്ടും ചില്ലും (കുറ്റിയും കോലും) കളിയായിരുന്നു ആൺകുട്ടികളുടെ പ്രധാനപ്പെട്ട കളികൾ.
ഇന്നത്തെ ക്രിക്കറ്റുമായി നേരിയ ബന്ധമുണ്ട് ഈ കളിക്ക്.
കശുവണ്ടിയുടെ കാലം വന്നാൽ അണ്ടിക്കളി, കോട്ടി(ഗോലി)കൊണ്ടുള്ള കളി എന്നിവയും തുണികൊണ്ടുകെട്ടിയുണ്ടാക്കിയ പന്തുകൊണ്ടുള്ള കളിയും ആൺകുട്ടികൾ കളിക്കുമായിരുന്നു.
പെൺകുട്ടികൾ കളിച്ചിരുന്നത് കൊത്തക്കല്ലുകളി, നിലത്ത് കള്ളിവരച്ചുള്ള 'എട്ടുകള്ളിക്കളി'തുടങ്ങിയ കളികളായിരുന്നു.
ഓണക്കാലത്ത് തുമ്പിതുള്ളലും 'പെണ്ണിനെത്തരുമോ' കളിയും കളിച്ചിരുന്നു.
തിരുവാതിരക്കാലമായാൽ സ്ത്രീകൾ കൂട്ടമായി പുഴവക്കത്തിരുന്ന് തിരുവാതിരപ്പാട്ടും അതു കഴിഞ്ഞ് തിരുവാതിരക്കുളിയും നടത്തും.
വെള്ളത്തിൽ കൈകൊണ്ട് പ്രത്യേക രീതിയിൽ അടിച്ച് വലിയ ശബ്ദമുണ്ടാക്കുന്നതും തിരുവാതിരക്കുളിയിലെ ഒരിനമാണ്.
രാമപുരം, മലപ്പുറം ഇംഗ്ലീഷ് വിലാസം https://ml.wikipedia.org/wiki/Ramapuram,_Malappuram Rama Temple, Karichapady
കേരളത്തിലെ മലപ്പുറം ജില്ലയിലെ ഒരു ഗ്രാമമാണ് രാമപുരം .
പാലക്കാട്, മലപ്പുറം, കോഴിക്കോട് ജില്ലാ ആസ്ഥാനങ്ങളെ ബന്ധിപ്പിക്കുന്ന ദേശീയപാത -966 ദേശീയപാതയിൽ മലപ്പുറത്ത് നിന്ന് പത്ത് കിലോമീറ്റർ അകലെയാണ് രാമപുരം.
ടൊയോട്ട , നിസാൻ എന്നിവയുടെ മലപ്പുറം ഷോറൂമുകൾ പുഴക്കാട്ടിരി ഗ്രാമപഞ്ചായത്തിലെ രാമപുരത്തെ പനങ്ങാങ്ങരയിലാണ് .
കമ്മുക്കിൽ തറവാട് രാമപുരത്തെ ഒരു പ്രധാന കുടുംബമാണ് .
കമ്മുക്കിൽ ഉണ്ണീരി മകൻ രാമചന്ദ്രൻ മാസ്റ്റർ ഈ കുടുംബത്തിലെ അംഗമാണ്.
മലപ്പുറം ജില്ലയിലെ അപൂർവ്വം ശ്രീരാമക്ഷേത്രങ്ങളിൽ ഒന്നായ രാമപുരം ശ്രീരാമസ്വാമിക്ഷേത്രം ഇവിടെയാണ് .
മലയാള കലണ്ടറിൽ കർക്കിടക മാസത്തിലെ (രാമായണ മാസം എന്നറിയപ്പെടുന്നു) കേരളത്തിന്റെ വിവിധ ഭാഗങ്ങളിൽ നിന്നുള്ള ആയിരക്കണക്കിന് ഭക്തർ നാലമ്പല ദർശനത്തിനായി ഇവിടെയെത്തുന്നു.
(രാമന്റെയും സഹോദരന്മാരുടെയും ക്ഷേത്രങ്ങളിൽ ഒരേ ദിവസം ഇവിടെ പ്രാർത്ഥന നടത്തുന്നു).
നഷ്ടപ്പെട്ട സീതാദേവി (രാമന്റെ ഭാര്യ) ക്ഷേത്രം വീണ്ടെടുക്കാനുള്ള ശ്രമങ്ങൾ ഇപ്പോൾ നടക്കുന്നു.
പൊതുവേ ഫെബ്രുവരിയിൽ വരുന്ന മലയാള കലണ്ടർ മാസത്തിലെ കുംഭത്തിന്റെ ഏകാദശി (പതിനൊന്നാമത്തെ ചാന്ദ്ര ദിനം)  എല്ലാ രാമപുരം സ്വദേശികളുടെയും ആഘോഷ ദിനമാണ്.
കല്ലിൽ ഭഗവതി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Kallil_bhagavathy_temple
കേരളത്തിലെ എറണാകുളം ജില്ലയിലെ പെരുമ്പാവൂരിലെ മേതല എന്ന ഗ്രാമത്തിലാണ് കല്ലിൽ ഭഗവതി ക്ഷേത്രം സ്ഥിതി ചെയ്യുന്നത്.
ഒമ്പതാം നൂറ്റാണ്ടിൽ സ്ഥാപിച്ച കേരളത്തിലെ ഒരു പ്രശസ്തമായ ജൈനക്ഷേത്രമായിരുന്നു കല്ലിൽ ക്ഷേത്രം .
കേരളത്തിലെ ഏറ്റവും പുരാതനമായ ഹിന്ദു ക്ഷേത്രങ്ങളിൽ ഒന്നാണിത്.
28 ഏക്കർ വിസ്തീർണ്ണം ഉള്ള ഒരു കാട്ടിലാണ് ക്ഷേത്രം സ്ഥിതിചെയ്യുന്നത്.
ഒരു വലിയ പാറയുടെ മുകളിൽ പണിത ഈ ക്ഷേത്രത്തിൽ എത്തുവാൻ 120 പടികൾ കയറണം.
പെരുമ്പാവൂർ നിന്നും 10 കിലോമീറ്റർ അകലെയാണ് ഈ ക്ഷേത്രം.
മുൻപ് കല്ലിൽ പിഷാരോടി കുടുംബത്തിന്റെ ഉടമസ്ഥതയിലായിരുന്നു ഈ ക്ഷേത്രം.
ഇന്ന് പിഷാരത്ത് ദേവസ്വത്തിന്റെ കീഴിലാണ് ഈ ക്ഷേത്രം.
കേരള സംസ്ഥാന പുരാവസ്തു വകുപ്പിൻ്റെ കീഴിലുള്ള കേരളത്തിലെ സംരക്ഷിത സ്മാരകങ്ങളിൽ ഒന്നാണിത്.
28 ഏക്കർ (113,000 ചതുരശ്ര കിലോമീറ്റർ) പ്രദേശത്ത് സ്ഥിതി ചെയ്യുന്ന ക്ഷേത്രം ഒരു വലിയ പാറയിൽ രൂപപ്പെടുത്തിയതാണ്.
69 പടികൾ കയറിയാൽ ക്ഷേത്രത്തിലേക്ക് എത്തുന്നു.
ഓടക്കാലിയിൽ നിന്ന് ആലുവ മൂന്നാർ റോഡിലൂടെയും പെരുമ്പാവൂരിൽ നിന്ന് 10 കിലോമീറ്റർ ദൂരവും സഞ്ചരിച്ച് ക്ഷേത്രത്തിലെത്താവുന്നതാണ്.
മുമ്പ് ക്ഷേത്രത്തിന്റെ ഉടമസ്ഥതയുണ്ടായിരുന്ന തറവാട്ടിലെ കാരണവർ ക്ഷേത്രത്തിന്റെ ഭരണനിയന്ത്രണവും അതിന്റെ എല്ലാ വസ്തുക്കളും ചെങ്കോട്ടുകോണം ശ്രീരാമദാസാശ്രമത്തെ ഏൽപ്പിച്ചിരുന്നു.
എന്നാൽ നാട്ടുകാരും ആശ്രമ അധികൃതരും തമ്മിലുള്ള ചില പ്രശ്‌നങ്ങൾ കാരണം അതെല്ലാം തിരിച്ചെടുത്തു.
“കല്ല് “എന്ന പദം ആദിദ്രാവിഡ ഭാഷയാണ്.
കല്ല് + ഇൽ = കല്ലിൽ എന്ന പദമുണ്ടായി.
കുഴിക്കുക, മാളമുണ്ടാക്കുക എന്നൊക്കെ അർത്ഥമുള്ള ഈ പദത്തിൽ നിന്ന് കല്ലിൽ ക്ഷേത്രത്തിൻ ഗുഹാക്ഷേത്രം എന്നർഥം വരും.
ക്ഷേത്രത്തിന്റെ കവാടം കടക്കുന്നിടം മുതൽ പാറകൾ നിറഞ്ഞ വഴിയും ചെറിയ കാടുകളും കാണാം.
മുകളിലേയ്ക്കു ചെല്ലും തോറും പാറക്കല്ലുകൾ കൂടുതൽ കൂടുതൽ കാണപ്പെടുന്നു.
ക്ഷേത്രത്തിന്റെ ശ്രീകോവിലിലേയ്ക്കുള്ള പടികളത്രയും കരിങ്കല്ലിൽ  തീർത്തതാണ്.
പടികൾ കയറിച്ചെല്ലുമ്പോൾ കാണുന്ന ആനപ്പന്തലിന്റെ കരിങ്കല്ലിൽ തീർത്ത തൂണുകൾ ആരെയും അത്ഭുതപ്പെടുത്തും!
പ്രദക്ഷിണവഴിയിലും ശ്രീകോവിലിനു മുന്നിലും നിലത്താകെ കല്ലിന്റെ പാളികളാണ് പാകിയിരിക്കുന്നത്.
ശ്രീകോവിലിനു മുന്നിലെ നമസ്ക്കാരമണ്ഡപമാകട്ടെ മേൽക്കൂരയടക്കം  മുഴുവനായും കരിങ്കല്ലിൽ തീർത്തതാണ്!
ഭഗവതി ഇരുന്നരുളുന്ന ശ്രീകോവിൽ ഒരു പടുകൂറ്റൻ കല്ലിൽ ഉണ്ടായിരുന്നതോ നിർമ്മിക്കപ്പെട്ടതോ ആയ ഒരു ഗുഹയ്ക്കുള്ളിലും.
ഗുഹാക്ഷേത്രമായതിനാൽത്തന്നെ  പതിവ് ക്ഷേത്രങ്ങളിലേതുപോലെ പ്രദക്ഷിണം ചെയ്ത് ശ്രീകോവിലിനു പിന്നിൽ ചെന്ന് ദർശനം നടത്താൻ ഇവിടെ സാധിക്കയില്ല.
ഭഗവതിയെ പ്രദക്ഷിണം വയ്ക്കുന്ന ഭക്തർ ശ്രീകോവിൽ സ്ഥിതി ചെയ്യുന്ന കല്ലിനെയും കൂടിയാണ് പ്രദക്ഷിണം വയ്ക്കുന്നത്!
പ്രദക്ഷിണ വഴികളിലും കല്ലിൽ തീർത്ത പടവുകളും ചെറു ഗുഹകളും കല്ലുകളെ പിണഞ്ഞ് കാലങ്ങളായി ദേവിയ്ക്ക് പാദസേവ ചെയ്തു പോരുന്ന വേരുകളും നിറയെ കാണാം.
ഇങ്ങനെ അക്ഷരാർത്ഥത്തിൽ 'കല്ലിൽ' അരുളുന്ന ദേവിയെയാണ് ഇവിടെ വന്നാൽ കാണാനാവുക ചരിത്രം
കല്ലിൽ ക്ഷേത്രം ആര്യാധിപത്യകാലത്തിനു മുമ്പ് പ്രസിദ്ധമായ ഒരു ജൈനഗുഹാക്ഷേത്രമായിരുന്നു.
പിന്നീട് ബ്രാഹ്മണാധിപത്യകാലത്തോടെ സങ്കല്പങ്ങളും പ്രതിഷ്ഠയും ബ്രാഹ്മണീകരിക്കപ്പെട്ടു.
ഗുഹാ ക്ഷേത്രങ്ങളുടെ ഉത്ഭവം ജൈനമതം നിലന്നിന്നിരുന്ന കാലത്താണ്.
ദുർഗ്ഗയാണ് ഈ ക്ഷേത്രത്തിലെ പ്രധാന പ്രതിഷ്ഠ.
ഒരു പാറ തുരന്നുണ്ടാക്കിയ ഗുഹയിലാണ് ഭഗവതീ പ്രതിഷ്ഠ.
പഞ്ചലോഹംകവചംകൊണ്ട് വിഗ്രഹം മൂടിയിരിക്കുന്നു.
ഇത് യഥാർത്ഥത്തിൽ ജൈനമതത്തിലെ യക്ഷിയായ പദ്മാവതിയുടെ വിഗ്രഹമാണ്‌.
ബ്രഹ്മാവിന്റെ വിഗ്രഹം ഈ പാറമലയ്ക്കു മുകളിൽ കൊത്തി ഉണ്ടാക്കിയിരിക്കുന്നു.
ബ്രഹ്മാവിൻറെ കൂടെ ശിവനും വിഷ്ണുവും കൂടിയുണ്ടെന്നാണ് സങ്കല്പം.
അതു കൊണ്ട് ശിവനും വിഷ്ണുവിനും ഒപ്പം ബ്രഹ്മാവിനെയും ഇവിടെ പൂജിക്കുന്നു.
ഈ വിഗ്രഹങ്ങൾ പാർശ്വനാഥന്റേതും മഹാവീരന്റേതുമായിരുന്നു.
ഗണപതി, ശാസ്താവ്, കരിനാഗയക്ഷി എന്നിവർ സാന്നിദ്ധ്യമരുളുന്നു.
വലിയമ്പലത്തിനു വെളിയിലായി വടക്ക് കിഴക്ക് മൂലയിൽ പടിഞ്ഞാറേക്ക് ദർശനമായി 9 പ്രതിഷ്ഠകൾ ഉണ്ട്.
വലിയമ്പലത്തിനെ പുറത്തെ പ്രതിഷ്ഠകൾ പൂജകൾ
അടുത്ത കാലം വരെയും ഉച്ചപൂജയോടെ പൂജകൾ അവസാനിച്ച് മദ്ധ്യാഃനത്തോടെ നടയടയ്ക്കുന്ന പതിവായിരുന്നു.
രാത്രികാലങ്ങളിൽ മേൽശാന്തിയ്ക്ക് കാടിനു നടുവിലുള്ള ക്ഷേത്രത്തിലെത്തി പൂജകൾ നിർവ്വഹിയ്ക്കുന്നതിലുള്ള വിഷമത പരിഗണിച്ചായിരുന്നിരിക്കാം ഇത്.
അന്നാളുകളിൽ സന്ധ്യാപൂജകൾ കല്ലിൽ ഷാരത്ത് തന്നെ നിർവ്വഹിക്കപ്പെട്ടുപോന്നു.
എന്നാൽ ഏതാനും വർഷങ്ങളായി ഉച്ചപൂജയ്ക്ക് ശേഷം നടയടയ്ക്കുന്ന ക്ഷേത്രം സന്ധ്യയോടെ ദീപാരാധനയ്ക്കായി വീണ്ടും തുറക്കുന്നു.
അത്താഴപൂജയ്ക്കു ശേഷം 7:30 യോടെ പൂജകൾ അവസാനിച്ച് നടയടയ്ക്കുന്നു.
ഈ പൂജാക്രമം നിലവിൽ വരുന്നതിനു മുമ്പ് വൃശ്ചികമാസത്തിലെ കാർത്തികയ്ക്ക് കൊടിയേറുന്ന തൃക്കാർത്തിക മഹോത്സവനാളുകളിൽ മാത്രമേ ദീപാരാധന തുടങ്ങിയ സായാഹ്നപൂജകൾ പതിവുണ്ടായിരുന്നുള്ളൂ.
ക്ഷേത്രത്തിലെ തന്ത്രി നെടുമ്പുള്ളി തരണനെല്ലൂർ മനയ്ക്കലേക്കാണ്.
നേരത്തെ കല്ലിൽ പിഷാരടി കുടുംബം വകയായിരുന്ന ഈ ക്ഷേത്രം, പിന്നീട് തിരുവനന്തപുരത്തുള്ള ചെങ്കോട്ടകോണം ശ്രീരാമദാസാശ്രമം ക്ഷേത്രഭരണം ഏറ്റെടുക്കുകയാണ് ചെയ്തത്.
ശേഷം പിഷാരത്ത് ദേവസ്വം ഭരണം നിർവഹിച്ചു തുടങ്ങി.
ഗുഹയുടെ പുറത്തായാണ് ക്ഷേത്രം പണിതിരിക്കുന്നത് വഴിപാടുകൾ
ക്ഷേത്രത്തിൽ “ഇടിതൊഴൽ“ എന്നൊരു വഴിപാടുമുണ്ട്.
വ്രതം അനുഷ്ഠിച്ച മാരാർ വാദ്യമേളങ്ങളോടെ ഉണക്കലരി, വെറ്റില, പാക്ക്, ചുണ്ണാമ്പ്, മഞ്ഞള് എന്നീ സാധനങ്ങൾ ഉരലിൽ ഇട്ട് ഇടിച്ച് ഉണ്ടാക്കുന്ന കൂട്ട് ദേവിക്ക് സമർപ്പിച്ച് ഭക്തജനങ്ങൾക്ക് പ്രസാദമായി നൽകുന്നു.
ഇത് വർഷത്തിലൊരിക്കൽ വൃശ്ചികമാസത്തിലെ കാർത്തികനാളിൽ മാത്രമേ പതിവുള്ളു.
സാധാരണദിവസങ്ങളിൽ താഴെക്കാണുന്ന വഴിപാടുകൾ നടത്തിവരുന്നു.
പുഷ്പാഞ്ജലി ഭാഗ്യസൂക്തപുഷ്പാഞ്ജലി ശ്രീവിദ്യാമന്ത്രപുഷ്പാഞ്ജലി സ്വയംവരപുഷ്പാഞ്ജലി മൃത്യുഞ്ജയപുഷ്പാഞ്ജലി സന്താനഗോപാലസൂക്തപുഷ്പാഞ്ജലി ലളിതാസഹസ്രനാമപുഷ്പാഞ്ജലി വിഷ്ണുസഹസ്രനാമപുഷ്പാഞ്ജലി കുങ്കുമാർച്ചന സാരസ്വതാർച്ചന ശ്രീസൂക്താർച്ചന പുരുഷസൂക്താർച്ചന സ്വസ്തിസൂക്താർച്ചന ആയുർസൂക്താർച്ചന വിളക്ക് നെയ് വിളക്ക് മാല ചരട് പൂജ ദീപാരാധന ഗണപതിഹോമം ഉത്സവം
എല്ലാ വർഷവും ക്ഷേത്രോത്സവം വൃശ്ചികമാസത്തിലെ കാർത്തിക നാൾ മുതൽ എട്ടു ദിവസം നടത്തുന്നു.
(നവംബർ-ഡിസംബർ മാസങ്ങളിലാണ് ഇത്).
ക്ഷേത്രത്തിലെ പ്രതിഷ്ഠയെ ഒരു പിടിയാനപ്പുറത്തിരുത്തി പ്രദക്ഷിണവും നടക്കുന്നു.
കല്ലിൽ പിഷാരോടിയുടെ ജൈനമത പിന്മുറക്കാരായ ഒല്ലി സമുദായാംഗങ്ങൾ ജൈന ദേവന്മാരായ പാർശ്വനാഥൻ , മഹാവീരൻ , പത്മാവതി ദേവി എന്നിവരെ ഇവിടെ ആരാധിക്കുന്നു.
ചിത്രങ്ങൾ തെക്ക് ഭാഗത്തു നിന്നുള്ള ദൃശ്യം ക്ഷേത്രത്തിലേക്കുള്ള പടിക്കെട്ട് അവലംബം ↑ ↑ പുറത്തുനിന്നുള്ള കണ്ണികൾ Kallil Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കല്ലിൽ - എറണാകുളം, കേരളം കല്ലിൽ Archived 2012-04-23 at the Wayback Machine .
കല്ലിൽ ഭഗവതിക്ഷേത്രം ഔദ്യോഗിക താൾ Archived 2013-07-19 at the Wayback Machine .
സാന്ദ്ര ബ്ലാക്ക് ഇംഗ്ലീഷ് വിലാസം https://ml.wikipedia.org/wiki/Sandra_Black
സാന്ദ്ര എലിസബത്ത് ബ്ലാക്ക് , OC OOnt FRSC ഒരു കനേഡിയൻ വൈദ്യനും ന്യൂറോളജിസ്റ്റുമാണ്.
"വാസ്കുലർ ഡിമെൻഷ്യ, സ്മൃതിനാശ രോഗം , സ്ട്രോക്ക് എന്നിവയുടെ മെച്ചപ്പെട്ട രോഗനിർണ്ണയത്തിനും ചികിത്സയ്ക്കും സംഭാവന നൽകുന്നതിൽ" അവളുടെ പ്രവർത്തനം പേരുകേട്ടതാണ്.
ഇപ്പോൾ ടൊറന്റോയിലെ സണ്ണിബ്രൂക്ക് ഹെൽത്ത് സയൻസസ് സെന്ററിൽ മുതിർന്ന ശാസ്ത്രജ്ഞയാണ്.
ടൊറന്റോ സർവകലാശാലയിലെ വൈദ്യശാസ്ത്ര വിഭാഗത്തിൽ ന്യൂറോളജിയിൽ ബ്രിൽ ചെയർ പദവിയാണ് അവർ വഹിക്കുന്നത്.
അൽഗോമ ഫാൾ ഫെസ്റ്റിവലിന്റെ സഹസ്ഥാപകയായിരുന്ന ഹാരിയറ്റ് (പീറ്റേഴ്‌സൺ) ബ്ലാക്ക്, പ്രസവചികിത്സകനും ഗൈനക്കോളജിസ്റ്റുമായിരുന്ന തോമസ് ബ്ലാക്ക് എന്നിവരുടെ മകളായി ഒണ്ടാറിയോയിലെ സോൾട്ട് സ്റ്റെ മേരി നഗരത്തിലാണ് ബ്ലാക്ക് വളർന്നത്.
ബ്ലാക്ക് 1969 ൽ ടൊറന്റോ സർവകലാശാലയിൽ നിന്ന് ബയോളജിക്കൽ, മെഡിക്കൽ സയൻസസിൽ ബിരുദം നേടി.
1970-ൽ ഓക്‌സ്‌ഫോർഡ് സർവ്വകലാശാലയിൽ നിന്ന് ശാസ്ത്രത്തിന്റെ ചരിത്രവും തത്ത്വചിന്തയും എന്ന വിഷയത്തിൽ ബിരുദാനന്തര ബിരുദം നേടി.
ടൊറന്റോ സർവ്വകലാശാലയിൽ നിന്ന് 1978-ൽ മെഡിക്കൽ ഡോക്ടറേറ്റും (MD) വെസ്റ്റേൺ ഒന്റാറിയോ യൂണിവേഴ്‌സിറ്റിയിൽ നിന്ന് 1984-ൽ കോഗ്നിറ്റീവ് ന്യൂറോളജിയിൽ ഫെല്ലോഷിപ്പും നേടി.
ടൊറന്റോ സർവകലാശാലയിൽ ചേർന്ന ബ്ലാക്ക്, അവിടെ 1969-ൽ സയൻസ് ബിരുദവും (ഓണേഴ്‌സ്) 1978-ൽ ഡോക്‌ടർ ഓഫ് മെഡിസിനും (എം.ഡി.) നേടി.
ഓക്‌സ്‌ഫോർഡ് യൂണിവേഴ്‌സിറ്റിയിലും പഠിച്ച ബ്ലാക്ക്, അവിടെ ഹിസ്റ്ററി ആന്റ് ഫിലോസഫി ഓഫ് സയൻസിലും വെസ്റ്റേണിലും ഡിപ്ലോമ നേടി.
അവൾ കോഗ്നിറ്റീവ് ന്യൂറോളജിയിൽ ഫെലോ ആയിരുന്നു.
പെരുമ്പാവൂർ ഇംഗ്ലീഷ് വിലാസം https://ml.wikipedia.org/wiki/Perumbavoor
കേരളത്തിലെ എറണാകുളം ജില്ലയിലെ ഒരു മുനിസിപ്പാലിറ്റിയാണിത്.
മരവ്യവസായത്തിനും ചെറുകിടവ്യവസായത്തിനും പേരുകേട്ടതാണ് ഇവിടം.
ഏറണാകുളത്തു നിന്ന് 33 കിലോമീറ്റർ വടക്കുകിഴക്കായാണ് പെരുമ്പാവൂരിന്റെ സ്ഥാനം.
കൊച്ചി മെട്രോപൊളിറ്റൻ പ്രദേശത്തിന്റെ ഭാഗമായ പെരുമ്പാവൂർ, കൊച്ചി നഗരമധ്യത്തിൽ നിന്ന് ഏകദേശം 26 കിലോമീറ്റർ (16.2 മൈൽ) വടക്കുകിഴക്കായി സ്ഥിതിചെയ്യുന്നു.
2011-ലെ ഇന്ത്യൻ സെൻസസ് പ്രകാരം പെരുമ്പാവൂരിൽ 28,110 ജനങ്ങളുണ്ട്.
സമീപ വർഷങ്ങളിൽ, ഇന്ത്യയിലെ മറ്റ് സംസ്ഥാനങ്ങളിൽ നിന്ന്, പ്രധാനമായും പശ്ചിമ ബംഗാൾ, ആസാം, ബിഹാർ, ഒഡീഷ എന്നിവിടങ്ങളിൽ നിന്നുള്ള കുടിയേറ്റ തൊഴിലാളികളുടെ വലിയൊരു ഒഴുക്ക് പെരുമ്പാവൂരിൽ നഗരത്തിൽ അനുഭവപ്പെട്ടിട്ടുണ്ട്.
പെരുമ്പാവൂർ മുനിസിപ്പാലിറ്റി ഇപ്പോൾ ഭരിക്കുന്നത്‌ (2021) യു ഡി എഫ്‌ ആണ്‌.
സക്കീർ ഹുസൈൻ ആണ്‌ മുനിസിപ്പൽ ചെയർമാൻ.
പടിഞ്ഞാറ് ആലുവ , വടക്ക് കാലടി, അങ്കമാലി , തെക്ക് മൂവാറ്റുപുഴ, കോലഞ്ചേരി , കിഴക്ക് കോതമംഗലം എന്നീ പട്ടണങ്ങൾ എന്നിവയാണ് പെരുമ്പാവൂരിന്റെ അടുത്തുള്ള സ്ഥലങ്ങൾ.
1936-ലാണ് പെരുമ്പാവൂർ മുനിസിപ്പാലിറ്റി രൂപീകരിച്ചത്.
നേരത്തെ സർ സി.പി. രാമസ്വാമി അയ്യർ (ദിവാൻ-തിരുവിതാംകൂർ) പറവൂർ, നെടുമങ്ങാട്, ബൂതപാണ്ടി എന്നിവയൊടൊപ്പം അനുവദിച്ച 4 പഞ്ചായത്തുകളിൽ ഒന്നാണിത്.
ഇന്ത്യയിൽ ഏറ്റവുമധികം യാക്കോബായ ക്രിസ്ത്യാനികൾ താമസിക്കുന്ന പ്രദേശങ്ങളിലൊന്നാണ് പെരുമ്പാവൂർ അസംബ്ലി മണ്ഡലം.
എം.സി. റോഡിൽ മൂവാറ്റുപുഴക്കും അങ്കമാലിക്കും ഇടയിലായാണ് ഇവിടം.
സംസ്ഥാനത്തെ പ്രധാനപ്പെട്ട ഒരു പാതയായ ആലുവ-മൂന്നാർ പാതയും പെരുമ്പാവൂരിലൂടെയാണ് കടന്നു പോകുന്നത്.
പെരുമ്പാവൂരിൽ നിന്ന് 7 കിലോ മീറ്റർ ദൂരത്തിൽ ആണ്‌ നെടുമ്പാശേരി എയർപോർട്ട്‌ സ്ഥിതി ചെയ്യുന്നത്‌.
ഭൂമിശാസ്ത്രപരമായി പെരിയാറിനും മുവാറ്റുപുഴയാറിനും ഇടയിലാണ് പെരുമ്പാവൂരിന്റെ സ്ഥാനം.
പരമ്പരാഗതമായി തന്നെ തടിവ്യവസായത്തിൽ വളരെ മുൻപന്തിയിൽ നിൽക്കുന്ന ഒരു പട്ടണമാണ് ഇത്.
കേരളത്തിനകത്തും പുറത്തും വാണിജ്യ ബന്ധങ്ങളുണ്ട്.
പൊതുമേഖലാ സ്ഥാപനമായ ട്രാവൻ‌കൂർ റയോൺസ് പെരുമ്പാവൂരിനടുത്തുള്ള വല്ലത്താണ് പ്രവർത്തിച്ചിരുന്നത്.
വിനോദസഞ്ചാര കേന്ദ്രങ്ങൾ കോടനാട് ആന പരിശീലന കേന്ദ്രം.
എറണാകുളം ജില്ലയിൽ പെരിയാറിന്റെ തീരത്തുള്ള ഒരു പ്രദേശമാണ് കോടനാട്.
കൊച്ചി നഗരത്തിൽ നിന്നും 42 കിലോമീറ്റർ കിഴക്കായി സ്ഥിതി ചെയ്യുന്ന കോടനാട് കേരളത്തിലെ ഒരു ആനപരിശീലനകേന്ദ്രവും അതോടൊപ്പം ഒരു ചെറിയ മൃഗശാലയും സ്ഥിതി ചെയ്യുന്നു.
കോടനാടിന്റെ മറുകരയാണ് ക്രൈസ്തവ തീർത്ഥാടനകേന്ദ്രമായ മലയാറ്റൂർ പള്ളി സ്ഥിതി ചെയ്യുന്നത്.
കപ്രിക്കാട് ആഭയാരണ്യം...
ഏഷ്യയിലെ ഏറ്റവും വലിയ തുറന്ന മൃഗശാലയായി വിഭാവനം ചെയ്ത കപ്രിക്കാട് ആഭയാരണ്യം നിർമ്മാണ പ്രവർത്തനങ്ങൾ പൂർത്തിയാകും മുമ്പ് ജനശ്രദ്ധ ആകർഷിച്ച പദ്ധതിയാണ്.
പാണിയേലി പോര്‌ വെള്ളച്ചാട്ടംഎറണാകുളം ജില്ലയിലെ ഒരു വിനോദസഞ്ചാരകേന്ദ്രമാണ് പാണിയേലി പോര്.
പുഴയരികിലൂടെയും പാറക്കെട്ടുകൾക്കിടയിലൂടെയും തുരുത്തുകളിലൂടെയുമുള്ള യാത്ര പ്രത്യേക അനുഭവമാണ്.
ഇവിടെയും സമീപത്തുമായി ഇതുവരെ 90-ലധികം പേർ മരണപ്പെട്ടിട്ടുണ്ട്[1][2].
കല്ലിൽ ജൈന ഗുഹാഷേത്രം കേരളത്തിലെ എറണാകുളം ജില്ലയിലെ പെരുമ്പാവൂരിലെ മേതല എന്ന ഗ്രാമത്തിലാണ്‌ പ്രശസ്തമായ കല്ലിൽ ഭഗവതി ക്ഷേത്രം സ്ഥിതി ചെയ്യുന്നത്.
ഇംഗ്ലീഷ്: Kallil Bhagavati Temple.
ഒമ്പതാം നൂറ്റാണ്ടിൽ സ്ഥാപിച്ച കേരളത്തിലെ ഒരു പ്രശസ്തമായ ക്ഷേത്രമായിരുന്നു കല്ലിൽ ക്ഷേത്രം.
[ അവലംബം ആവശ്യമാണ് ] ഇന്ന് കല്ലിൽ ഭഗവതി ക്ഷേത്രം എന്നാണറിയപ്പെടുന്നത്.
ഇന്ന് പിഷാരത്ത് ദേവസ്വത്തിന്റെ കീഴിലാണ്‌ ഈ ക്ഷേത്രം ഇരിങ്ങോൾ വനം നഗരത്തിനു നടുക്ക് പ്രകൃതിയുടെ വരദാനം പോലെ കാടിനുള്ളിലേക്ക് കയറി നിൽക്കുന്ന ഒരു ക്ഷേത്രം.
ജൈവവൈവിധ്യത്തിന്റെ ഉത്തമ മാതൃകയായി വാഴ്ത്തപ്പെടുന്ന പെരുമ്പാവൂരിന് സമീപമുള്ള ഇരിങ്ങോൾ കാവിന്റെ വിശേഷങ്ങളും പ്രത്യേകതകളും പറഞ്ഞാൽ തീരുന്നതല്ല.
വള്ളികളും മരങ്ങളും പടര്ന്ന പന്തലിച്ച കിടക്കുന്ന കേരളത്തിലെ 108 ദുർഗ്ഗാലയങ്ങളിലൊന്നായ ഇരിങ്ങോൾ കാവിന്റെ വിശേഷങ്ങൾ.
കടംബ്രയാർ എക്കോ ടൂറിസം പ്രധാനസ്ഥാപനങ്ങൾ സാൻജോ ആശുപത്രി ഗവണ്മെന്റ് താലൂക്ക് ഹോസ്പിറ്റൽ വാത്തിയായത്ത് ഹോസ്പിറ്റൽ ട്രാവണ്ർകൂര്ർ റയോണ്ർസ് മുടിക്കൽ തണൽ പെയ്ൻ ആൻറ് പാലിയേറ്റീവ് സെൻറർ പ്രധാന ആരാധനാലയങ്ങൾ
ചരിത്രമേറെ പറയാനുള്ള നിരവധി ആരാധനാലയങ്ങൾ സമീപ സ്ഥലങ്ങളിൽ സ്ഥിതി ചെയ്യുന്നു.
സൗത്ത് വല്ലം ജുമാമസ്ജിദ് കണ്ടന്തറ മസ്ജിദ് പെരുമ്പാവൂർ ശ്രീ ധർമ്മ ശാസ്താ ക്ഷേത്രം ഇരിങ്ങോൾ ശ്രീ ഭഗവതി ക്ഷേത്രം കുഴിപ്പള്ളികാവ് ശ്രീ ഭഗവതി ക്ഷേത്രം കല്ലിൽ ഭഗവതി ക്ഷേത്രം ചിത്രസഞ്ചയം കെ.എസ്.ആർ.ടി.സി. ബസ്_സ്റ്റാന്റ് പെരുമ്പാവൂർ സാന്തോം മലങ്കര കത്തോലിക്ക പള്ളി പെരുമ്പാവൂർ മസ്ജിദ് പെരുമ്പാവൂർ മസ്ജിദ് സാൻജോ ആശുപത്രി അങ്കമാലിയിൽ നിന്നുള്ള വഴിയിൽ നിന്ന് പെരുമ്പാവൂരിലെ ബെഥേൽ സുലോക്കോ യാക്കോബ്ബായ സുറിയാനി പള്ളി കീഴില്ലത്തെ മഹാദേവക്ഷേത്രം സെന്റ് തോമസ് ഹൈയർ സെക്കണ്ടറി സ്കൂൾ കീഴില്ലം പാണിയേലി വെള്ളച്ചാട്ടം Perumbavoor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ https://lsgkerala.gov.in/system/files/2017-10/localbodies.pdf
പെരുമ്പട്ടി
പത്തനംതിട്ട ജില്ലയിലെ മല്ലപ്പള്ളി താലൂക്ക് പരിധിയിൽ വരുന്ന വില്ലെജാണു പെരുമ്പെട്ടി.
2011 ലെ ഇന്ത്യൻ കനേഷുമാരി പ്രകാരം പെരുമ്പെട്ടി ഗ്രാമത്തിലെ ജനസംഖ്യ 14,396 ആയിരുന്നു.
1000 പുരുഷന്മാർക്ക് 1099 സ്ത്രീകൾ എന്ന ലിംഗാനുപാതമുണ്ട്.
6 വയസ്സിന് താഴെയുള്ള കുട്ടികൾ മൊത്തം ജനസംഖ്യയുടെ 8.15% വരും.
ജനസംഖ്യയുടെ പട്ടികജാതി, പട്ടികവർഗ വിഭാഗങ്ങൾ യഥാക്രമം 12.27%, 0.26% എന്നിങ്ങനെയാണ്.
മൊത്തം സാക്ഷരതാ നിരക്ക് 97.48% ആണ് (പുരുഷന്മാർക്ക് 97.63%, സ്ത്രീകൾക്ക് 97.35%), ഇത് സംസ്ഥാന ശരാശരിയായ 94%, ദേശീയ ശരാശരിയായ 74.04% എന്നിവയേക്കാൾ കൂടുതലാണ്.
സാൻഗോ ഭാഷ
സാൻഗോ (സാൻഘോ എന്നും അറിയപ്പെടുന്നു.) മദ്ധ്യ ആഫ്രിക്കൻ റിപ്പബ്ലിക്കിലെ ഔദ്യോഗികഭാഷയാണ്.
ചില ഭാഷാശാസ്ത്രജ്ഞർ വില്ല്യം ജെ. സമാറിനെ അടിസ്ഥാനമാക്കി ഒരു ക്രിയോൾ ഭാഷയായി ആണു കരുതിവരുന്നത്.
എന്നിരുന്നാലും, (മാർസെൽ ഡിക്കി കിദിരി, ചാൾസ് എച്ച് മോറിൽ പോലുള്ളവർ)ക്രിയോൾ സിദ്ധാന്തത്തെ അനുകൂലിക്കുന്നില്ല.
ക്രിയോൾ ഭാഷയാണിതെന്നു പറയുന്നവർ ഇത് ആഫ്രിക്കൻ ഭാഷയെന്നതിനേക്കാൾ യൂറോപ്പ്യൻ ഭാഷയായാണ് കരുതുന്നത്.
ഫ്രഞ്ച് ഫാഷ അനേകം പരകീയ വാക്കുകൾ ഈ ഭാഷയ്ക്കു  നൽകിയിട്ടുണ്ടെങ്കിലും, സാൻഗോ ഭാഷയുടെ ഘടന മുഴുവനായും ആഫ്രിക്കനാണെന്നു കാണാം.
ചരിത്രം Sango tribe members, 1906
1800കളിലെ ഫ്രഞ്ച് കോളനിവത്കരണത്തിനുമുമ്പ്, ഉബങി നദിയുടെ കരകളിലുള്ള ആളുകൾ ഒരുതരം സാൻഗോ ഭാഷയെ ബന്ധിതഭാഷയായി ഉപയോഗിച്ചുവന്നു.
ഫ്രഞ്ച് ആർമി മദ്ധ്യ ആഫ്രിക്കൻ ദേശക്കാരെ തങ്ങളുടെ പട്ടാളത്തിൽച്ചേർത്തപ്പോൾ ആഫ്രിക്കൻ വംശജർക്ക് പരസ്പരവിനിമയത്തിനു പൊതുഭാഷ ആവശ്യമായിവന്നു.
അങ്ങനെ സാൻഗോ ഭാഷക്കു കൂടുതൽ പ്രചാരം ലഭ്യമായി.
ഇരുപതാം നൂറ്റാണ്ടിൽ അവിടെയെത്തിയ യൂറോപ്യൻ മിഷനറിമാർ, സാൻഗോ ഭാഷയ്ക്ക് വലിയ പ്രചാരം നൽകി.
സാൻഗോ ഭാഷയ്ക്ക് മദ്ധ്യ ആഫ്രിക്കൻ പ്രദേശങ്ങളിൽ വലിയ പ്രചാരമുണ്ട്.
1970ലെ സെൻസസ് പ്രകാരം 350,000 അളുകൾ ഈ ഭാഷയുപയോഗിച്ചുവരുന്നതായി കണക്കുകൂട്ടിയിട്ടുണ്ട്.
തെക്കൻ ചാഡിൽ ഈ ഭാഷയെ ബന്ധിതഭാഷയായി ഉപയോഗിച്ചുവരുന്നു.
എന്നാൽ ഇവിടെ പ്രാദേശികമായി ഇതിന്റെ ഉപയോഗം കുറവായതിനാൽ പ്രചാരം കുറഞ്ഞുവരുന്നതായാണ് കാണുന്നത്.
എന്നാൽ, കോംഗോ ജനകീയ റിപ്പബ്ലിക്കിൽ സാൻഗോ ഭാഷയുടെ ഉപയോഗം കൂടിവരുന്നതായാണ് കണക്കാക്കുന്നത്.
ഇന്ന്, സാൻഗോഭാഷ മദ്ധ്യ ആഫ്രിക്കൻ റിപ്പബ്ലിക്കിന്റെ ഔദ്യോഗികഭാഷയായും ദേശീയഭാഷയായും മാറിക്കഴിഞ്ഞു.
ഇതുമൂലം, മദ്ധ്യ ആഫ്രിക്കൻ റിപ്പബ്ലിക്ക് മറ്റു ആഫ്രിക്കൻ രാജ്യങ്ങളെപ്പോലെ ഇംഗ്ലിഷ് , പോർട്ടുഗീസ് , ഫ്രഞ്ച് പോലെയുള്ള കൊളോണിയൽ ഭാഷ ഉപയോഗിക്കുന്ന രാജ്യമല്ലാതായിത്തീർന്നു.
രേഖകൾ എഴുത്തുരീതി